

USAID Kosovo Compete Activity  
  
Fondi i Konkurrueshmërisë Sektoriale

Deklarata Vjetore e Programit #2  
Nr. i DVP-së: DVP-2022-02

Lëshuar nga: USAID Kosovo Compete Activity

Data e lëshimit: 16 mars 2022.

Data e mbylljes: 16 shtator 2022, 15:00 CET. ***Inkurajohet fuqishëm dorëzimi i hershëm i aplikacioneve.***

Lënda: Ftesë për organizatat e përshtatshme të dorëzojnë Shprehjet e Interesit për financim partneriteti me qëllim të përmirësimit të konkurrueshmërisë sektoriale në eksport.

Qëllimi: Të merren propozime nga organizatat e përshtatshme përmes Shprehjes së Interesit për përmirësimin e konkurrueshmërisë eksportuese në sektorët e përpunimit të drurit, të përpunimit të ushqimit dhe të TIK-ut.

Përshtatshmëria: Organizata të përshtatshme konsiderohen ato të cilat janë të regjistruara sipas ligjit në Kosovë dhe ato me seli në SHBA. Organizatat në vendet e treta mund të merren parasysh në baza individuale. Organizatat e përshtatshme për aplikim mund të jenë organizata jofitimprurëse, fitimprurëse dhe joqeveritare.

Financimi: Fondet e dhëna do të jenë nga 20,000 deri 80,000 euro. Fondet nën 20,000 euro mund të jepen në rrethana të veçanta dhe të arsyetuara mirë.

Informimi: Orari specifik i sesioneve informuese do të publikohet në Kosovo Export Network tek <https://www.facebook.com/KosovoExportNetwork>

1. Historiku i Projektit

USAID Kosovo Compete Activity (në tekstin e mëtejmë: "USAID Compete", "Projekti" ose thjesht "Aktiviteti") financohet nga Agjencia e Shteteve të Bashkuara për Zhvillim Ndërkombëtar (USAID-i). USAID Compete realizohet nga Cardno Emerging Markets USA, Ltd. (“Cardno”) si kontraktor kryesor, së bashku me Recura Financials dhe Canopy Lab si nënkontraktorë. USAID Compete është projekt pesëvjeçar që zgjat nga muaji gusht i vitit 2020 deri në muajin gusht të vitit 2025 dhe ka për qëllim të përmirësojë konkurrueshmërinë eksportuese të sektorëve kryesorë në Kosovë.

1. Sektorët Kryesorë

USAID Compete Activity përqendrohet në sektorët e mëposhtëm të orientuar drejt eksporti:

* Përpunimi i Drurit
* Teknologjia Informacionit dhe Komunikimit (TIK)
* Përpunimi i Ushqimit

1. Fushat e Përqendrimit

USAID Compete Activity përqendrohet në përmirësimin e konkurrueshmërisë eksportuese në tre sektorët kryesorë të zgjedhur, bazuar në pesë fusha :

* Qasja në Treg: Lehtësimi i lidhjeve të tregut ndërmjet ndërmarrjeve vendore dhe tregjeve rajonale/ndërkombëtare.
* Diversifikimi i Financimit: Mbështetja e zgjerimit të llojllojshmërisë së produkteve financiare të disponueshme për eksportuesit vendorë.
* Sofistikimi i Biznesit: Lehtësimi i përmirësimit të sistemeve, strukturave dhe mjeteve menaxheriale brenda kompanisë.
* Zhvillimi i Shkathtësive: Mbështetja e përmirësimit të ofrimit të shkathtësive relevante për industrinë.
* Mjedisi i Biznesit: Lehtësimi i përmirësimit të kapaciteteve të akterëve institucionalë përkatës, shoqatave dhe ofruesve të shërbimeve për të ofruar shërbime të përmirësuara.

1. Qasja Sistemike

Ka qenë praktikë e zakonshme që donatorët në Kosovë të ofrojnë financim dhe të mbështesin iniciativat që synojnë përmirësimin e konkurrueshmërisë së ndërmarrjeve ose entiteteve individuale. Megjithatë, kjo nuk është qasja e ndjekur nga USAID Compete. **Duhet të theksohet se USAID Compete nuk ofron financim dhe asnuk mbështet partneritete që synojnë përmirësimin e konkurrueshmërisë ose performancës së një biznesi të vetëm ose subjekti individual.** Megjithatë, USAID Kosovo Compete Activity do të punojë dhe do të mbështesë kompanitë individuale kur përmirësimi i performancës rezultuese do të ketë ndikim më të gjerë te akterët e tjerë në sektor. Për shembull, blerja e makinerive për zgjerimin e prodhimit për një kompani të vetme nuk do të mbështetet.

**Në vend të kësaj, USAID Compete ofron vetëm financim dhe mbështet iniciativat kur një ofertues ose aplikues dëshmon se aktivitetet e propozuara për financim do të kenë *ndikim më të gjerë sistemik* në sektorin përkatës.** Mënyra se si aplikuesit duhet të kuptojnë “ndikimin sistemik” është nëse aktivitetet e tyre të propozuara për financim dëshmojnë përfitime që shkojnë përtej nivelit të një subjekti ose partneri. Propozimet e suksesshme nga aplikuesit duhet të japin një argument të qartë dhe të besueshëm në lidhje me natyrën e ndikimit sistemik të cilat do të rezultonin nga partneriteti me USAID Compete.

Si shembull, nëse një biznes individual në cilindo nga tre sektorët e fokusit të USAID Compete, dorëzon aplikacion për financim që kërkon të përmirësojë konkurrueshmërinë dhe rritjen e *vetëm asaj* kompanie të caktuar (pa ndikim tek përpunuesit e tjerë të drurit ose akterët e tjerë të rëndësishëm, si p.sh. entitetet që kontribuojnë në zhvillimin e fuqisë punëtore ose importuesit e pajisjeve), atëherë ndikimi sistemik i këtij aplikacioni do të ishte i kufizuar dhe një propozim i tillë nuk do të financohej. Megjithatë, nëse mbështetja e USAID Compete për një kompani ose subjekt mund të ndikojë në mënyrën se si kompanitë e tjera ose partnerët e tjerë në sektor bëjnë biznes, krijojnë qasje në punëtorë të kualifikuar ose qasje në financa(për ti dhënë disa shembuj), atëherë iniciativa të tilla do të kishin ndikim sistemik më të madh në treg në kuadër të sektorit dhe kësisoj do të kishin gjasa më të mëdha për t'u financuar.

Për t’i përcaktuar se sa *ndërhyrjet e propozuara n*ë kuadër të një aplikimi kanë ndikim *sistemik*, disa nga pyetjet e dobishme për të vlerësuar një aktivitetet e propozuara do të ishin si më poshtë (lista nuk është shteruese):

* A do të përfitojë nga një ndërhyrje e propozuar, një numër i madh akterësh/subjektesh/ndërmarrjesh, apo vetëm një akter/entitet/ndërmarrje?
* A do të ndikojë në ndryshimin e sjelljeve të një numri të madh akterësh? A do të përvetësojnë akterët e tjerë sjellje të reja?
* A do ta ndihmojë ndërhyrja e propozuar një partner të eksperimentojë me një produkt apo shërbim të ri?
* A do të ndihmojë ndërhyrja e propozuar në përhapjen e një norme të re të sjelljes konkurruese?
* A do t'u japë ndërhyrja e propozuar akterëve të tregut më shumë informacion rreth tregut në një mënyrë të qëndrueshme?

1. Qëllimi i Financimit

Përmes kësaj mundësie të financimit, USAID Compete fton aplikuesit të dorëzojnë propozime për financimin e ideve ose zgjidhjeve konkrete, që synojnë të përmirësojnë në mënyrë të qëndrueshme konkurrueshmërinë eksportuese të sektorëve të përpunimit të drurit, të përpunimit të ushqimit dhe/ose të TIK-ut.

USAID Compete inkurajon aplikuesit e interesuar për të siguruar fonde përmes këtij instrumenti të financimit që ta shohin këtë mundësi si diçka më shumë sesa thjeshtë marrje e një granti. Qëllimi i këtij financimi është të nxisë partneritetet ndërmjet USAID Compete dhe subjekteve të afta në kuadër të një aleancë për të rritur së bashku konkurrueshmërinë eksportuese të sektorit përkatës. Me fjalë të tjera, kjo mundësi e financimit është krijuar për të identifikuar partnerë të aftë që kanë njohuri dhe kapacitet për të identifikuar problemet dhe për të propozuar zgjidhje që synojnë qartësisht rritjen e konkurrueshmërisë eksportuese në tre sektorët kyçë të USAID Compete.

1. Kufizimet e Sektorit

USAID Compete Activity ka identifikuar disa kufizime (kliko në dokumentin e mëposhtëm për të parë analizën: [Analiza e Kufizimeve të Sistemit të Tregut](https://pdf.usaid.gov/pdf_docs/PA00X51B.pdf)) të cilat e pengojnë konkurrueshmërinë eksportuese në sektorët e përpunimit të drurit, të përpunimit të ushqimit dhe të TIK-ut. Disa nga kufizimet kryesore përfshijnë:

1. Sfidat e qasjes në treg, duke përfshirë promovimin e kufizuar të eksportit, brendimin e pamjaftueshëm dhe kanalet e kufizuara të shitjes;
2. Produktet financiare joadekuate të dedikuara për kompanitë e orientuara drejt eksportit;
3. Modelet e biznesit jo të zhvilluara sa duhet brenda kompanive, me struktura të dobëta të qeverisjes dhe menaxhimit;
4. Qasje e kufizuar në fuqi punëtore të kualifikuar në përputhje me nevojat e industrisë; dhe
5. Mjedis i ambientit biznesort me mbështetje të kufizuar nga politikat publike joadekuate dhe kapacitete të kufizuara në institucionet publike dhe shoqatat e industrisë.

Në kuadër të kësaj mundësie financimi, aplikuesit duhet të dëshmojnë qartë se si propozimet e tyre për financim synojnë të adresojnë të paktën një kufizim (apo fyt të ngushtë) të identifikuar më lart.

1. Rezultatet Kryesore të Dëshirueshme

Aplikacionet e dorëzuara në kuadër të kësaj thirrjeje duhet të dëshmojnë se si kërkesat e tyre për financim dhe aktivitetet e propozuara kontribuojnë në të paktën një nga treguesit e rezultateve të përmendura më poshtë. Ndonëse aplikacionet vlerësohen nga disa aspekte, aplikacionet që dëshmojnë qartë se do të kenë ndikim në të paktën një, por mundësisht më shumë tregues të rezultateve të renditur më poshtë, do të kenë gjasa më të mëdha për miratimin e financimit të kërkuar.

* Rritja e vlerës neto të eksporteve;
* Rritja e vlerës neto të shitjeve;
* Rritja e vlerës së investimeve (private ose publike);
* Rritja e numrit të lidhjeve të biznesit ndërmjet firmave kosovare dhe blerësve ndërkombëtarë;
* Rritja e numrit të depërtimit në tregjetë reja të eksportit;
* Rritja e numrit të akterëve/partnerëve të përfshirë si rezultat i aktivitetit të propozuar;
* Rritja e vendeve të punës, duke përfshirë gratë, të rinjtë dhe minoritetet;
* Rritja e numrit të individëve që përfundojnë trajnime që ndërlidhen me kërkesat e tregut të punës;
* Rritja e numrit të certifikimeve përkatëse të orientuara drejt eksportit;
* Rritja e disponueshmërisë së opsioneve të financimit për kompanitë (financimi i eksportit, financimi i kapitalit, etj.); dhe
* Rritja e digjitalizimit të kompanive.

1. Fushat Prioritare për Financim

Përmes kësaj thirrjeje për financim, USAID Compete mirëpret çdo aplikacion inovativ që ka ndikim të qartë në përmirësim të konkurrueshmërisë eksportuese në sektorët e zgjedhur të USAID Compete; sjell ndryshime sistemike; dhe kontribuon në mënyrë të dukshme në treguesit e rezultateve të projektit të renditur më sipër.

Megjithatë, USAID Compete do t'i japë një shkallë të arsyeshme prioriteti financimit të propozimeve të dorëzuara të cilat avancojnë zbatimin e Planit të Punës së Vitit të Dytë të projektit (PPV2). Prioritetet e PPV2-së janë renditur më poshtë, të organizuara sipas fushave të fokusit të projektit.

Plani i Punës i Vitit 2 i USAID Compete përshkruan fushat kryesore të ndërhyrjeve, të organizuara sipas fushave të fokusit të projektit që janë: qasja në treg, diversifikimi i financave, sofistikimi i biznesit, zhvillimi i shkathtësive dhe mjedisi mbështetës i biznesit.

**Qasja në Treg**

Aplikacionet në këtë fushë duhet të përqendrohen në lehtësimin e lidhjeve të tregut ndërmjet kompanive vendore dhe tregjeve rajonale/ndërkombëtare. Prioritetet kryesore përfshijnë, por nuk kufizohen në:

* Mbështetja e lidhjeve të tregut ndërmjet bizneseve të Kosovës dhe diasporës.
* Mbështetja e zgjerimit të kanaleve të shitjes (të udhëhequra nga akterët e diasporës diaspora) në tregjet kryesore të eksportit rajonal dhe evropian.
* Mbështetja e partneriteteve për të lehtësuar transferimin e njohurive nga diaspora për të përmirësuar lidhjet e eksportit dhe konkurrueshmërinë në mesin e pronareve femra të biznesit.
* Mbështetja e strategjisë për promovimin e brendimit në nivel sektorial e kombëtar.
* Identifikimi dhe promovimi i nënsektorëve specifikë në industrinë e përpunimit të ushqimit me potencial për eksport.
* Promovimi i shitjeve online për përpunuesit e ushqimit në tregjet e diasporës.
* Përmirësimi i qasjes së përpunuesve vendorë në bizneset franshizë të themeluara në Kosovë dhe në rrjetin e franshizës.
* Lehtësimi i kanaleve të shitjes së eksportit për përpunuesit e vegjël vendorë.
* Mbështetja e lidhjeve me tregjet e huaja përmes subjekteve të specializuara të ndërlidhjes për tregjet e eksportit.
* Mbështetja e krijimit të një qendre eksporti të përpunimit të drurit për të zgjeruar qasjen në tregje.
* Mbështetja e fuqizimit të kapaciteteve të nën-sektorit të shtëpive modulare për t'u zgjeruar më tej në tregjet e eksportit, duke përfshirë formimin e mundshëm të grupimeve dhe aktivitetet mbështetëse.
* Themelimi i “showroom-it virtual” dhe qendrës informuese të TIK-ut në Kosovë për të ekspozuar shërbimet e industrisë së TIK-ut të orientuara drejt eksportit.
* Shfrytëzimi i rrjeteve të diasporës për zgjerimin e mundësive të rritjes në sektorin e TIK-ut përmes dhënies së rregullt të informacionit dhe promovimit të bashkëpunimit.

**Diversifikimi i Financave**

Aplikacionet në këtë fushë duhet të përqendrohen në mbështetjen e diversifikimit të produkteve financiare të disponueshme për eksportuesit vendorë. Prioritetet kryesore përfshijnë, por nuk kufizohen në:

* Prezantimi, zgjerimi dhe/ose diversifikimi i produkteve financiare të dedikuara për kompanitë e orientuara drejt eksportit, në sektorët e përpunimit të drurit, të TIK-ut dhe të përpunimit të ushqimit.
* Lehtësimi i zgjerimit të produkteve të përshtatura të lizingut për eksportuesit dhe sektorin privat.
* Lehtësimi i investimeve të diasporës në aktivitetet e biznesit të përqendruara në eksport.
* Mbështetja e kompanive me potencial të lartë, të orientuara nga eksporti, për të përmirësuar gatishmërinë për investime për tërheqjen e financimeve nga jashtë.
* Lehtësimi i qasjes në produkte alternative të investimeve (duke përfshirë financimin “crowdfunding”, investimet “angel”, investimet e kapitalit, etj.) për NVM-të e orientuara drejt eksportit.

**Sofistikimi i i Biznesit**

Aplikacionet në këtë fushë duhet të përqendrohen në lehtësimin e përmirësimit të sistemeve, strukturave dhe mjeteve menaxheriale brenda kompanisë. Prioritetet kryesore përfshijnë, por nuk kufizohen në:

* Mbështetja e eksportuesve që të adoptojnë dhe të integrojnë proceset e prodhimit “lean” (lean manufacturing) përmes zgjidhjeve të teknologjisë informative dhe të digjitalizimit, të ofruara nga akterët vendorë.
* Zgjerimi i ndryshimit të menaxhimit të biznesit, bazuar në parimet e qeverisjes korporative.
* Lehtësimi i ofrimit të mbështetjes për kompanitë në lidhje me certifikimet jetike që kanë ndikim direkt në konkurrueshmërinë eksportuese.
* Mbështetja e platformave për “design thinking” për t'u mundësuar firmave të TIK-ut të dizajnojnë produkte dhe shërbime të rëndësishme për sektorët e drurit dhe të ushqimit.
* Mbështetja e propozimeve kreative dhe inovative që u mundësojnë sektorëve të përzgjedhur të USAID Compete të gjenerojnë inovacion ndërsektorial në proceset e prodhimit, dizajnit dhe dizajnimit të shërbimeve.
* Përmirësimi i kapaciteteve të montimit dhe instalimit të mobileve në treg.
* Mbështetja e iniciativave të grupimeve të industrisë që mundësojnë përqendrimin e njohurive jetike në tre industritë e zgjedhura (p.sh., projektuesit e drurit, inxhinierët e ushqimit, zhvilluesit e menaxhimit të marrëdhënieve me konsumatorët (CRM), ekspertët e brendimit).

**Zhvillimi i Shkathtësive**

Aplikacionet në këtë fushë duhet të përqendrohen në mbështetjen e përmirësimit të ofrimit të shkathtësive të rëndësishme për industrinë. Prioritetet kryesore përfshijnë, por nuk kufizohen në:

* Lehtësimi dhe mbështetja e iniciativave private për të përmirësuar disponueshmërinë e arsimit dhe aftësimit profesional (AAP) konform nevojave të tregut.
* Lehtësimi dhe mbështetja e kompanive partnere (ose ngjashëm ) për të zgjeruar qasjes në shërbimet e mirëmbajtjes dhe riparimit të makinerive në sektorin e përpunimit të drurit ose të përpunimit të ushqimit.
* Mbështetja e promovimit të arsimit dhe karrierës në sektorët e përzgjedhur të USAID Compete në mesin e grave, të rinjve dhe pakicave.
* Mbështetja e partneriteteve private të udhëhequra nga ofruesit e arsimit për të zhvilluar dhe ofruar programe ekzekutive përkatëse që do të rrisnin konkurrueshmërinë e sektorit dhe disponueshmërinë e shkathtësive të nivelit të lartë.
* Mbështetja e subjekteve arsimore private që kryejnë programe bazë për të zgjeruar zhvillimin e shkathtësive, duke përfshirë qasjen në punësim, aftësim, arsim dhe shërbime mbështetëse (që rrisin konkurrueshmërinë e sektorit).

**Mjedisi i Biznesit**

Aplikacionet në këtë fushë duhet të përqendrohen në lehtësimin e përmirësimit të kapaciteteve të akterëve, shoqatave dhe ofruesve të shërbimeve përkatëse institucionale për të ofruar shërbime të përmirësuara. Prioritetet kryesore përfshijnë, por nuk kufizohen në:

* Mbështetja e konsolidimit të diplomacisë komerciale tek subjektet kryesore të Kosovës (odat e tregtisë, shoqatat e industrisë, ambasadat e Kosovës, etj.) për të mbështetur rritjen e eksporteve.
* Lehtësimi dhe mbështetja e fuqizimit të shoqatave të të industrisë në sektorët e përzgjedhur në mbështetje të konkurrueshmërisë eksportuese.
* Ofrimi i mbështetjes për krijimin dhe konsolidimin e grupimeve brenda STIKK-ut (duke përfshirë, por pa u kufizuar në, grupimin BPO, grupimin e tregtisë elektronike, grupimin e tregut të lojërave (gaming), grupin e profesionistëve të pavarur të TIK-ut, ose të tjera).
* Mbështetja e partnerëve lokalë për të krijuar dhe përmirësuar subjekte të certifikimit që mund të ofrojnë shërbime certifikimi për industritë vendore.

**Gratë dhe të Rinjtë**

Aplikacionet në këtë fushë tematike duhet të përqendrohen në përfshirjen e grave dhe të rinjve në aktivitetet e konkurrueshmërisë sektoriale. Prioritetet kryesore përfshijnë, por nuk kufizohen në:

* Mbështetja e promovimit të karrierës në përpunimin e drurit, përpunimin e ushqimit dhe TIK tek gratë dhe të rinjtë.
* Mbështetja e promovimit të arsimit dhe karrierës në TIK tek gratë, zgjerimi i bizneseve të TIK-ut në pronësi të grave dhe mbështetja e lidhjeve me tregjet, dhe rritja e eksporteve të bizneseve në pronësi të grave.
* Përmirësimi i qasjes së grave në sektorin e e përpununimit të ushqimit në tregjet rajonale dhe ndërkombëtare.
* Lehtësimi i kanaleve të shitjeve të eksportit për gratë e angazhuara në përpunim të ushqimit.
* Mbështetja e bizneseve në pronësi të grave në TIK, përpunimin e drurit dhe përpunimin e ushqimit për të hyrë në tregje të reja dhe për të rritur eksportet.
* Lehtësimi i qasjes së grave pronare të biznesit në financa ose produkte alternative investimi.
* Mbështetja e pronareve të bizneseve në sektorët e përpunimit të drurit, të përpunimit të ushqimit dhe të TIK-ut për të rritur konkurrueshmërinë dhe eksportet e tyre.

**Diaspora**

Aplikacionet në këtë fushë tematike duhet të përqendrohen në mobilizimin e potencialit të diasporës për rritjen e konkurrueshmërisë eksportuese sektoriale në Kosovë. Prioritetet kryesore përfshijnë, por nuk kufizohen në:

* Lehtësimi i investimeve të diasporës përmes shërbimeve këshillimore/konsulencës.
* Lehtësimi i investimeve të përbashkëta ndërmjet NVM-ve nga diaspora dhe atyre të Kosovës (bizneset ekzistuese dhe/ose ato të reja), në aktivitete të fokusuara në eksport.

**Pakicat**

Aplikacionet në këtë fushë tematike duhet të përqendrohen në integrimin e pakicave në aktivitetet e konkurrueshmërisë sektoriale. Prioritetet kryesore përfshijnë, por nuk kufizohen në:

* Mbështetja e lidhjeve të tregut të bizneseve në pronësi të pakicave me tregjet e eksportit.
* Lehtësimi i kanaleve të shitjeve të eksportit për përpunuesit e vegjël në pronësi të pakicave.
* Lehtësimi i ofrimit të mbështetjes për kompanitë në pronësi të pakicave për certifikimet jetike të lidhura direkt me konkurrueshmërinë eksportuese.
* Përmirësimi i përfshirjes së kompanive dhe stafit në pronësi të pakicave në aktivitetet që synojne përmirësimin e fuqisë punëtore.
* Mbështetja e shoqatave të industrisë për të kontaktuar bizneset e komunitetit të pakicave.

1. Fushat e Tjera të Financimit

Siç u përmend më sipër, USAID Compete do të jetë gjithashtu i hapur për shqyrtimin dhe vlerësimin e propozimeve të tjera që janë jashtë fushave kryesore prioritare të listuara më sipër. USAID Compete do të ofrojë një mundësi për aplikuesit e mundshëm, partnerët dhe palët e tjera të interesuara që të paraqesin ide të financueshme që janë inovative dhe me ndikim, dhe në përputhje me objektivin e përgjithshëm të projektit për të përmirësuar konkurrueshmërinë e sektorit privat dhe atë eksportues, me theks në sektorët e përpunimit të drurit, të përpunimit të ushqimit dhe të TIK-ut. Në rastin e aktiviteteve që përfshijnë *diasporën*, USAID Compete do të jetë i hapur për marrjen në shqyrtim dhe financim (në baza individuale) të propozime të cilat mund të bien jashtë sektorëve të përzgjedhur të projektit përderisa ato të jenë inovative, të qëndrueshme, dhe me ndikim.

1. Madhësia e Grantit

Në varësi të fondeve në dispozicion, shumat e dhëna në kuadër të kësaj mundësie financimi pritet të jenë:

* 20,000 deri 80,000 euro
* Mund të merret parasysh edhe financimi nën 20,000 euro në rrethana të veçanta dhe të arsyetuara mirë.

Periudha e realizimit të aktiviteteve të financuara është maksimum 2.5 vite.

1. Financimi i Pranueshëm dhe i Papranueshëm

Lista e kostove që USAID Compete do të mbulojë dhe nuk do të mbulojë në një aplikacion të suksesshëm për financim (sipas llojit të partnerit) është si vijon:

|  |  |  |
| --- | --- | --- |
| **Lloji i partnerit** | **Për çfarë do të paguajë USAID Compete** | **Për çfarë NUK do të paguajë USAID Compete** |
| *Akterët e Sektorit Privat (duke përfshirë bizneset, ndërmarrjet e konsulencës, etj.)* | * Zhvillimi i modelit të biznesit * Zhvillimi i produktit/shërbimit * Promovimi ndërkombëtar | * Pajisjet * Kostot e ndërtimit * Udhëtimi dhe akomodimi * Shpenzimet e vazhdueshme (overhead) |
| *Shoqatat e Industrisë dhe Odat Tregtare* | * Mbulimi i kostos së Personelit për një periudhë të caktuar kohore, pas së cilës shoqata e bartë vetë koston * Kostot lidhur me aktivitete të veçanta programatike | * Udhëtimi dhe akomodimi për anëtarët * Kostot e ndërtimit * Pajisjet * Shpenzimet e vazhdueshme (overhead) |
| *Zhvilluesit e Fuqisë Punëtore* | * Pajisjet (vlerësuar në baza individuale) * Zhvillimi i kurrikulës * Certifikimet e njohura nga industria * Kostot e tjera fikse të zhvillimit të ofertave të trajnimit * Subvencionimi i tarifave të trajnimit nëse ka një plan të besueshëm për ofrimin e trajnimit pa subvencionim në të ardhmen, ose përqendrohet te gratë dhe pakicat | * Kostot e ndërtimit * Shpenzimet e vazhdueshme (overhead) * Udhëtimi dhe akomodimi * Akreditimi nga institucionet publike |

1. Pranueshmëria dhe Përshtatshmëria e Aplikuesve

Të gjitha grantet që jepen nga fondet e USAID Compete Activity do t'u nënshtrohen kritereve të pranueshmërisë që janë paraqitur më poshtë. Organizatat e përshtatshme duhet të jenë:

* Subjekte, institucione apo organizata të regjistruara sipas ligjit dhe me seli në Kosovë apo ShBA. Organizatat në vendet e treta mund të merren në konsideratë në baza individuale.
* Organizatat jofitimprurëse/OJQ-të, shoqatat dhe odat afariste, agjencitë e zhvillimit rajonal, institucionet arsimore publike (institutet, shërbimet e zgjerimit, etj.), ose organizatat tregtare dhe/ose fitimprurëse që e kuptojnë se asnjë fitim apo tarifë nuk do të lejohet sipas marrëveshjes për grant.

Organizatat e përshtatshme/pranueshme po ashtu duhet të:

* Demonstrojnë aftësi për t'u kontribuar objektivave të USAID Compete Activity dhe për ta realizuar grantinsipas parimeve dhe praktikave të USAID-it dhe Cardno-s.
* Shfaqin menaxhim të shëndoshë financiar, administrativ dhe teknik në formën e një sistemi të kontrollit që i mbron pasuritë dhe mbron nga mashtrimet dhe humbjet.
* Kenë një histori të performancës së kënaqshme dhe histori të integritetit dhe etikës së biznesit.
* Të jenë në gjendje t'i vërtetojnë dhe nënshkruajnë të gjitha çertifikatat e detyrueshme (që janë renditur në **shtojcën A**)

Organizatat e papërshtatshme/papranueshme përfshijnë:

* Individët.
* Partitë politike ose institucionet.
* Organizatat që avokojnë, promovojnë apo përkrahin politika antidemokratike apo veprimtari të paligjshme.
* Organizatat që synojnë që fondet t'i përdorin për qëllime fetare.
* Subjektet që i kanë keqpërdorur fondet e USAID-it në të kaluarën.
* Subjektet që janë në listën e palëve që janë përjashtuar nga programet federale të prokurimit dhe joprokurimit apo të Komitetit për Sanksione të Sigurisë të Kombeve të Bashkuara apo që kanë pronarë apo menaxherë që janë përjashtuar në këtë mënyrë.

Para dhënies së grantit sipas kësaj thirrje për financim (DVP), nga aplikuesit e suksesshëm do të kërkohet që ta nënshkruajnë një Vërtetim në Lidhje me Financimin e Terrorizmit ku vërtetohet se organizata e aplikuesit nuk u jep dhe nuk u ka dhënë kurrë ndihmë terroristëve për aktivitete terroriste. Nga aplikuesit e suksesshëm gjithashtu mund të kërkohet që të nënshkruajnë vërtetime të tjera të zbatueshme për grantin. Vërtetimet janë bashkangjitur si **shtojca A** e kësaj DVP-je.

Para dhënies së grantit sipas kësaj DVP-je, aplikuesit e suksesshëm do t'i nënshtrohen gjithashtu një *përcaktimi të përgjegjësisë para dhënies së grantit*, i cili do të bëhet nga USAID Compete Activity. Gjatë këtij përcaktimi, USAID Compete Activity do të përcaktojë nëse aplikuesi e ka kapacitetin organizativ, kapacitetin financiar, kontrollet e brendshme, sistemet e prokurimit (nëse kërkohen) dhe evidenca të performancës së tij në të kaluarën për t'i realizuar me sukses aktivitetet e grantit. Vetëm organizatat që përcaktohet se janë të përgjegjshme do të jenë të përshtatshme për dhënie të grantit.

Nuk do të merret në konsideratë asnjë aktivitet që ka ndikim negativ në mjedis që nuk mund të zbutet.

USAID Compete Activity do të japë grante që i trajtojnë problemet specifike dhe ofrojnë zgjidhje praktike, duke i inkurajuar aplikantët të ofrojnë bashkëfinancim dhe një analizë të qëndrueshmërisë së aktiviteteve të grantit.

Aplikuesit *inkurajohen fuqishëm* që t'i ndajnë shpenzimet e realizimit të aktiviteteve të propozuara të projektit/aktiviteteve. Aplikuesit që propozojnë participim të arsyeshëm do të kenë pikë shtesë në vlerësimin e aplikacioneve të tyre.

Grantmarrësit inkurajohen që të japin kontribute në mallra, por, meqë ato nuk nënkuptojnë shpenzim parash për ta, ato nuk do të trajtohen si bashkëfinancim. Kontribut "në mallra" nënkupton investimet që bëhen në formë të mallrave dhe shërbimeve, e jo në formë të parave.

1. Procesi i Aplikimit

Kjo mundësi financimi do të ketë një proces prej disa fazash të aplikimit dhe vlerësimit. Gjatë secilës fazë të aplikimit, duke përfshirë edhe fazën para aplikimit, USAID Compete mund të bashkëveprojë e bashkëkrijojë me aplikuesit, ku mund të punojë bashkë me aplikuesit potencialë dhe aplikuesit e tjerë , me qëllim të sigurimit që propozimet e tyre të kenë ndikim më të madh dhe të jenë më shumë në harmoni me objektivat e USAID Compete. Fushëveprimi i plotë i këtij bashkëveprimi dhe bashkëkrijimi ndërmjet USAID Compete dhe aplikuesve është shpjeguar në Seksionin 15 më poshtë.

Faza 1: Dorëzimi i Shprehjes së Interesit (Koncept Notës)

Gjatë fazës së parë, nga aplikuesit kërkohet që ta dorëzojnë një Shprehje të Interesit (ShEI), ku përshkruhet natyra e problemit që synojnë të trajtojë, rëndësia e aktiviteteve të propozuara karshi qëllimeve të USAID Compete Activity, përshkrimi i aktiviteteve dhe detyrave kryesore të propozuara, rezultatet e pritura (duke përshkruar mënyrën se si rezultatet kontribuojnë në treguesit e rezultateve të projektit), ndikimin e pritshëm sistemik, plani i menaxhimit, përvoja e mëparshme relevante e aplikuesit dhe një buxhet fillestar i propozuar. Në ShEI duhet të shpjegohen qartë dhe në mënyrë koncize qëllimi, relevanca, aktivitetet dhe rezultatet e pritura të aktivitetit të grantit në mbështetje të objektivave të USAID Compete Activity, siç janë paraqitur në këtë thirrje. Të gjitha ShEI-të duhet të dorëzohen në formatin e ShEI-së që është përfshirë në **Shtojcën B** të kësaj ftese dhe nuk t'i kenë më shumë se 5 faqe

ShEI-të mund t'i dorëzohen USAID Compete Activity në çdo kohë para datës dhe kohës së mbylljes që është saktësuar në këtë ftesë. **Megjithatë, inkurajohet fuqishëm aplikimi i hershëm**. Aplikuesit duhet t'ia dorëzojnë ShEI-të me shkrim Menaxherit të Granteve dhe Nënkontratave të USAID Compete Activity në mënyrë elektronike, përmes postës elektronike në [grants@kosovocompete.org](mailto:grants@kosovocompete.org). Data e fundit për dorëzimin e ShEI-ve është e premte, **16 shtator 2022**, ndërsa koha e fundit për dorëzimin e ShEI-ve është ora 15:00, sipas kohës lokale në Kosovë (koha e Evropës Qendrore, CET) më atë datë. ShEI-të që dorëzohen pas kësaj date dhe kohe nuk do të merren parasysh sipas kësaj DVP-je.

USAID Compete Activity do ta mbledhë një Komision për Përzgjedhje të Granteve (KPG) që do t'i vlerësojë ShEI-të e dorëzuara si përgjigje ndaj kësaj ftese në vazhdën e arritjes së tyre. ShEI-të do të vlerësohen duke u bazuar në kriteret që janë përfshirë më poshtë (shih Seksionin 14). Nëse ShEI-ja e ndonjërit aplikues pranohet nga KPG-ja, aplikuesi do të ftohet që ta dorëzojë një Aplikim të Plotë për Grant siç është detajuar më poshtë.

Faza 2: Dorëzimi i Aplikacionit të Plotë për Grant

Pas vlerësimit të ShEI-ve, USAID Compete do t'i ftojë organizatat që kanë paraqitur ShEI-të e suksesshme që të dorëzojnë aplikimin e plotë për grant duke u bazuar në konceptin dhe qasjen teknike të propozuar në ShEI. Të gjitha aplikimet duhet të dorëzohen në Formatin e Aplikimit të Plotë për Grant të përfshirë në **Shtojcën C** të kësaj ftese. Në formatin e Aplikimit të Plotë për Grant nga aplikuesit, kërkohet që ta zgjerojnë në detaje aktivitetin e propozuar të grantit, objektivat dhe rezultatet e pritura, ndikimin sistemik, duke përfshirë një përshkrim të përfituesve të synuar dhe akterëve kryesorë, një strukturë të propozuar të personelit dhe një buxhet të detajuar të grantit. Aplikimi i Plotë për Frant nuk duhet t'i ketë më shumë se 15 faqe. Aplikimet me më shumë se15 faqe mund të mos shqyrtohen nga USAID Compete Activity.

1. Vlerësimi dhe Përzgjedhja

USAID Compete do të formojë Komitetin për Përzgjedhjen e Granteve i cili do të shqyrtojë në mënyrë të vazhdueshme Shprehjet e Interesit dhe Aplikacionet e Plota për Grant të dorëzuara në përgjigje të kësaj thirrjeje. KPG-ja do t’i vlerësojë Shprehjet e Interesit dhe Aplikacionet e Plota për Grant në bazë të këtyre kritereve:

|  |  |  |
| --- | --- | --- |
| **Kriteret e vlerësimit** | **Pyetjet kryesore të vlerësimit** | **Pikët** |
| 1. Relevanca Ndaj Objektivave të USAID Compete | A janë aktiviteti i propozuar i grantit, synimet dhe objektivat në harmoni me objektivat e USAID Compete (dmth., për ta përmirësuar në mënyrë të qëndrueshëm konkurrueshmërinë eksportuese të sektorit privat në tre sektorët e zgjedhur?) | 10 |
| Deri në çfarë mase aktiviteti i propozuar i grantit, synimet dhe objektivat kontribuojnë në arritjen e synimeve dhe objektivave të USAID Compete të përcaktuara në këtë thirrje? |
| 1. Shkalla në të Cilën Aplikimi Adreson Kufizimet e Sektorit | Deri në çfarë mase është aktiviteti i propozuar i ndërlidhur me kufizimet e sektorit të USAID Compete të identifikuara në [Analizën e Kufizimeve të Sistemit të Tregut](https://pdf.usaid.gov/pdf_docs/PA00X51B.pdf)? | 10 |
| A dëshmon aplikuesi se e ka të qartë se cilat probleme/çështje kryesore do të adresojë aktiviteti i propozuar dhe si ndërlidhet kjo me kufizimet e identifikuara të sektorit? |
| 1. Shkalla në të Cilën Aplikimi Sjell Ndikim Sistemik | A ka gjasa aktiviteti i propozuar të sjellë përfitime për një numër të madh akterësh të tjerë apo shumica e përfitimit do t’i mbetet vetë partnerit? | 20 |
| A është e besueshme që partneri do ta vazhdojë këtë veprim në të ardhmen pa mbështetjen e USAID Compete? |
| Kush e ‘bën’ aktualisht aktivitetin e propozuar dhe kush e ‘paguan’ atë aktualisht? Kush do ta bëjë veprimin e propozuar në të *ardhmen* dhe kush do të paguajë për të? |
| A do t’i ndihmojë aktiviteti i propozuar aplikuesit të eksperimentojë me një produkt ose shërbim të ri, apo a është tregu për këtë produkt ose shërbim i etabluar mirë në Kosovë? |
| 1. Ndikimi dhe Rezultatet | Cilat janë rezultatet e synuara të aktivitetit të grantit të propozuar? | 20 |
| Në cilët tregues kyç të rezultateve të USAID Compete kontribuon aktiviteti i propozuar (të ndërlidhur me Pjesën/Seksionin 7 të kësaj thirrjeje)? |
| A kontribuon aktiviteti i propozuar në më shumë se një tregues të rezultateve dhe çfarë është ndikimi i pritur? |
| 1. Cilësia e Aplikacionit të Dorëzuar | A është synimi i përgjithshëm i aktivitetit të propozuar të grantit, i formuluar qartë dhe i arritshëm? | 10 |
| A propozon aplikuesi aktivitete specifike që janë logjike, realiste dhe relevante për synimin e aktivitetit të grantit? |
| A është e qartë se si do të kontribuojë përmbushja e synimit të përgjithshëm të aktivitetit të grantit dhe e objektivave specifike në zgjidhjen e çështjeve/sfidave kyçe? |
| A është ideja e propozuar inovative dhe e re në treg? |
| A është aktiviteti i propozuar i mbështetur në një model biznesi të fuqishëm/solid? |
| Si i mbështesin aktivitetet e propozuara gratë, të rinjtë dhe pakicat? |
| A do të kenë aktivitetet e propozuara ndikim negativ të konsiderueshëm në mjedis? |
| 1. Kapaciteti i Aplikuesit dhe Përvoja Paraprake | A ka organizata përvojë paraprake relevante në realizimin e aktiviteteve të ngjashme? | 15 |
| A ka aplikuesi burime të mjaftueshme njerëzore, teknike, menaxheriale dhe burime të tjera në dispozicion për të zbatuar me sukses aktivitetin e propozuar? |
| A vlerësohet mirë aplikuesi nga ana e akterëve brenda sektorit për sa i përket gatishmërisë së tij për të kryer aktivitetin e propozuar? |
| 1. Efektiviteti i Kostos dhe Bashkëfinancimi | Çfarë burimesh janë siguruar për kostot e propozuara? | 15 |
| A është buxheti i propozuar realist, i menduar mirë dhe në linjë me aktivitetet e propozuara? |
| Çfarë niveli të bashkëfinancimit propozon organizata/aplikuesi? |
| A është bashkëfinancimi domethënës karshi arritjes së objektivave të aktivitetit? |
| A është propozimi i aplikuesit për bashkëfinancim nga ana e vetë dhe palëve të tjera përveç USAID Compete, i besueshëm dhe i arritshëm? |
| A janë kostot e propozuara të arsyeshme, të lejueshme dhe të alokueshme për grantin? |
| **Gjithsej** | | **100** |

Nëse KPG-ja e pranon Shprehjen e Interesit në bazë të kritereve mësipërme, USAID Compete do ta njoftojë aplikuesin me shkrim dhe do ta ftojë organizatën të dorëzojë Aplikacionin e Plotë për Grant. Afati i fundit për dorëzimin e Aplikacionit të Plotë për Grant do t'i komunikohet aplikuesit të suksesshëm me rastin e njoftimit se i është pranuar Shprehja e Interesit. KPG-ja do ta vlerësojë Aplikacionin e Plotë për Grant bazuar në kriteret e mësipërme.

USAID Compete Activity e rezervon të drejtën për ta financuar cilëndo apo për të mos e financuar asnjërën nga aplikimet e paraqitura. Lëshimi i këtij ftese për grante nuk përbën zotim për dhënie të grantit nga ana e USAID Compete Activity, as nuk e obligon Compete që të paguajë për shpenzimet e bëra gjatë përgatitjes dhe dorëzimit të ndonjë ShEI-je apo aplikimi të plotë për grant. Veç kësaj, USAID Compete rezervon të drejtën që ta refuzojë cilëndo apo të gjitha aplikimet e marra nëse ai veprim konsiderohet se është në interesin më të mirë të qeverisë së ShBA-ve. **Aplikuesi e bartë rrezikun e dorëzimit të aplikacionit; nëse rrethanat e pamundësojnë dhënien e grantit, të gjitha shpenzimet e përgatitjes dhe dorëzimit janë në barrë të aplikuesit.**

1. Bashkë-Krijimi me Aplikuesit

Siç u përmend më sipër, lidhur me këtë thirrje për financim (DVP), USAID Compete do të përdorë një sistem të konkurrimit me shumë faza. Objektivat e konkurrimit të përbëre prej disa fazash janë si vijon:

1. Të shqyrtohen paraprakisht qasjet, metodologjitë dhe objektivat teknike të aktiviteteve të propozuara të grantit për të përcaktuar nëse ato janë në pajtueshmëri me objektivat e USAID Compete dhe do të kontribuojnë në arritjen e rezultateve të projektit.
2. Të dëshmohet që aplikuesi zotëron aftësitë teknike dhe përvojën e nevojshme për të kryer aktivitetet dhe për të kontribuar drejt objektivave të USAID Compete.
3. Të arrihet efikasitet në mënyrë që përfituesit e pakualifikuar të grantit ose përfituesit e granteve që propozojnë koncepte ose qasje për grante që nuk janë në përputhje me objektivat e projektit, të mos shpenzojnë burime kot për përgatitjen e Aplikacionit të Plotë për Grant.

Në përputhje me procesin e aplikimit të përshkruar në Seksionin 13 të këtij dokumenti, USAID Compete do të bashkëkrijojë në mënyrë aktive dhe nga afër aktivitete dhe propozime me aplikuesit e mundshëm. Kjo mund të përfshijë bashkëkrijimin me një ose me shumë aplikues dhe mund të ndodhë në faza të ndryshme të procesit të aplikimit siç përshkruhet në Seksionin 13 të këtij dokumenti. Bashkëkrijimi është një praktikë e lejuar brenda projekteve të USAID-it me qëllim të përmirësimit të cilësisë së aktiviteteve të propozuara, bazuar në një bashkëpunim proaktiv ndërmjet financuesit dhe zbatuesve të mundshëm.

Për më tepër, bashkëkrijimi ofron hapësirën e nevojshme ndërmjet USAID Compete dhe aplikuesve të mundshëm për të përfshirë kontributin e sektorit privat dhe të akterëve të tjerë të rëndësishëm në procesin e identifikimit të problemeve dhe propozimit të zgjidhjeve. Me anë të bashkëkrijimit, USAID Compete mund të vërtetojë dhe të zbërthejë më tej kufizimet që pengojnë konkurrueshmërinë e sektorit përmes përpjekjeve të përbashkëta bashkëpunuese me partnerët e interesuar. Bashkëkrijimi mund të çojë gjithashtu në një kuptim të përmirësuar të interesave dhe objektivave të partnerit, duke përmirësuar kështu angazhimin përmbajtësor të tij.

Për të maksimizuar kontributin dhe bashkëpunimin thelbësor në hartimin e propozimeve të suksesshme, procesi i mësipërm i bashkëkrijimit do të karakterizohet nga një komunikim intensiv dhe i gjerë ndërmjet USAID Compete, sektorit privat, partnerëve të mundshëm zbatues dhe partnerëve të tjerë të mundshëm, si qeveria dhe subjektet joqeveritare. Përmes bashkëkrijimit, USAID Compete mund të ketë diskutime të detajuara me partnerët përkatës gjatë gjithë procesit, nga angazhimi i hershëm me akterët kryesorë lidhur me qasjet dhe zgjidhjet e mundshme para dorëzimit së një koncepti, deri te përsosja e mëtejshme dhe zhvillimi i vazhdueshëm i koncepteve dhe aplikacioneve të plota të dorëzuara, e deri te hartimi përfundimtar dhe negocimi i marrëveshjeve ose granteve.

Siç përshkruhet në Seksionin 13 të këtij dokumenti, procesi i konkurrimit i USAID Compete përfshin dorëzimin e Shprehjeve të Interesit apo Koncept Notave , të cilat nëse miratohen, pasohen me dorëzimin e Aplikacionit të Plotë për Grant. Bashkëkrijimi nga USAID Compete do t'i mundësojë projektit të angazhohet me aplikuesit e mundshëm në çdo fazë të procesit të aplikimit, duke përfshirë gjatë periudhës së para-aplikimit në formën e diskutimeve të përbashkëta (*brainstorming*) me partnerët rreth ideve të mundshme të ndërhyrjes që mund të financohen nga kjo thirrje për financim (DVP).

Për shembull, edhe para se partnerët të dorëzojnë Shprehjen e Interesit, USAID Compete mund të të eksplorojë me partnerë të mundshëm për të kuptuar qëllimet dhe interesat e tyre, për të identifikuar sfidat dhe zgjidhjet, dhe për të eksploruar ekspertizën e tyre përkatëse duke përfshirë burimet dhe kapacitetet. Këto diskutime mund të ndihmojnë USAID Compete dhe partnerët të fillojnë formulimin e ndërhyrjeve, aktiviteteve dhe qasjeve të mundshme. Angazhimi para fazës së aplikimit me partnerët mund të nevojitet për të kuptuar më mirë sfidat specifike me të cilat përballet një sektor dhe akterët e tij, dhe për të eksploruar rrugët për krijimin e ndryshimeve sistemike.

Pasi të dorëzohet Shprehja e Interesit (Koncept Nota), USAID Compete mund të kontaktojë me aplikuesit për sqarime ose informacione shtesë. Projekti gjithashtu mund të planifikojë takime pune për të shqyrtuar qasjen e propozuar dhe për të ndryshuar propozimin për të përmirësuar ndikimin e tij kundrejt objektivave të projektit për të arritur ndikimin e dëshirueshëm sistemik. Gjatë kësaj faze, USAID Compete dhe partnerët mund të angazhohen në diskutime shumë më të hollësishme dhe të plota për të përcaktuar dhe rafinuar së bashku aktivitete specifike dhe për të specifikuar rolet e partnerëve.

Përveç kësaj, pasi të dorëzohet Aplikacioni i Plotë për Grant, USAID Compete mund të vazhdojë angazhimin me aplikuesit për të ndërtuar, zhvilluar dhe përmirësuar më tej qasjen e përgjithshme dhe aktivitetet e propozuara. Gjatë kësaj faze, nuk do të ishte e pazakontë që, përmes procesit shumë bashkëpunues të bashkëkrijimi, idetë dhe aktivitetet e paraqitura fillimisht në fazën e konceptit të evoluojnë ndjeshëm, pasi partnerët përsosin qasjet e tyre në mënyrë që të identifikojnë mënyrën më të mirë për të arritur rezultate më të mëdha të mundshme. Për më tepër, në fazën e Shprehjes së Interesit/Koncept Notës apo në fazën e Aplikacionit të Plotë për Grant, partnerët mund të përcaktojnë që subjekte të tjera duhet të përfshihen në aktivitetet e propozuara. Çelësi është që theksi të jetë në arritjen e të kuptuarit të përbashkët të sfidave, problemeve dhe mundësive që duhen adresuar dhe në përcaktimin e mënyrave më të mira për ta bërë këtë.

Gjatë bashkëkrijimit, USAID Compete do të sigurojë gjithashtu se ekzistojnë masa mbrojtëse rigoroze për të shmangur sfidat e konfliktit të interesit. Përkatësisht, USAID Compete do të sigurojë që për asnjë subjekt nuk do të krijohen avantazhe konkurruese të padrejta. USAID Compete do të përpiqet në masën maksimale të mundshme për të siguruar që të gjithë partnerët e mundshëm zbatues të kenë qasje në informacion të barabartë. Nëse ndonjë informacion jopublik zbulohet gjatë procesit të bashkëkrijimit, kjo do të bëhet me mirëkuptimin e akterëve të përfshirë që i njëjti informacion duhet të vihet në dispozicion të të gjitha palëve të interesit që dëshirojnë të aplikojnë. USAID Compete do të sigurojë gjithashtu që të gjithë aplikuesve t'u ofrohen shanse të barabarta për aplikimin, pavarësisht nga pjesëmarrja e tyre në diskutimet e bashkëkrijimit me projektin.

1. Zbutja e Shtrembërimit të Tregut

Aktiviteti USAID Compete do të sigurojë procedura të qarta, transparente dhe konkurruese për grantet e financuara nga projekti, ku pikat kryesore të marra parasysh përfshijnë: rezultatet e pritura, shtrembërimin e tregut (*market distortion)* dhe bashkëfinancimin. Propozimet për grante do të vlerësohen dhe miratohen me synimin për të shmangur shtrembërimin e tregut ose për të favorizuar një prodhues, grup biznesi ose interes mbi një tjetër.

Në përmirësimin e konkurrueshmërisë së një sektori, nën-sektori ose grupi ndërmarrjesh të caktuar, grantet do të nxisin një fushë loje të barabartë për firmat konkurruese dhe plotësuese në të njëjtin zinxhir vlerash. Qëllimi i programit të granteve të USAID Compete nuk është që të përdoret si financim i drejtpërdrejtë ose të mundësojë ofrimin e subvencioneve për organizatat prodhuese, por për të avancuar konkurrueshmërinë brenda zinxhirëve të vlerave të synuara të USAID Compete. Fondi nuk do të përdoret për të ofruar subvencione të padrejta që konkurrojnë me institucionet financiare ekzistuese. Fondi do të strukturohet dhe menaxhohet për të siguruar që ai të mos shtrembërojë tregun vendor.

Kriteret kryesore për shqyrtimin dhe miratimin e granteve do të jenë përfitimet e pritura sasiore dhe cilësore për sektorin, nën-sektorin ose grupin e ndërmarrjeve, duke përfshirë vlerësimet e arsyeshme të rritjes së shitjeve, eksporteve dhe punësimit që do të gjenerohen në krahasim me gjithsej koston e aktivitetin dhe bashkëfinancimin e propozuar. Të gjitha grantet, dhe në veçanti ato për firmat fitimprurëse, do të përfshijnë dispozita të përshtatshme për të siguruar që të ardhurat e programit të përdoren për të çuar më tej objektivat e pranueshme të programit.

1. Aplikimi, Vlerësimi dhe Realizimi i Grantit[[1]](#footnote-1)

**Hapet mundësia për grante**

[USAID Compete harton dhe publikon thirrjen për mundësi financimi (DVP -2022-02) në portalet vendore dhe në Rrjetin Kosovar të Ekportit (Kosovo Export Network) në https://www.facebook.com/KosovoExportNetwork](file://C:\Users\Artan%20Loxha\Desktop\Compete\ELG\APS2\Final%20version\Updated%20version\Final-Final\For%20translation\Publishing%20versions\Albanian\USAID%20Compete%20harton%20dhe%20publikon%20thirrjen%20për%20mundësi%20financimi%20(DVP%20-2022-02)%20në%20portalet%20vendore%20dhe%20në%20Rrjetin%20Kosovar%20të%20Ekportit%20(Kosovo%20Export%20Network)%20në%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20https:\www.facebook.com\KosovoExportNetwork)



**Aplikanti e dorëzon Shprehjen e Interesit – Koncept Notën**

Aplikanti e plotëson dhe e dorëzon Shprehjen e Interesit/Koncept Notën dhe i adreson të gjitha kriteret e përshtatshmërisë dhe të vlerësimit për merren parasysh për një grant.



**USAID Compete e shqyrton Shprehjen e Interesit**

USAID Compete i shqyrton dhe vlerëson të gjitha Shprehjet e përshtatshme të Interesit kundrejt kritereve të vlerësimit duke përfshirë vlerësimin e përgjithshëm të vlerës së parasë.



**Në rast të Shprehjes së suksesshme të Interesit, aplikuesit i kërkohet të dorëzojë Aplikacionin e Plotë për Grant (APG)**

USAID Compete e njofton aplikuesi rreth Shprehjes së suksesshme të Interesit dhe kërkon dorëzimin e Aplikacionit të hollësishëm të Plotë për Grant.



**Aplikuesi dorëzon Aplikacionin e hollësishëm të Plotë për Grant dhe Buxhetin**

Aplikuesi plotëson dhe dorëzon Aplikacionin e Plotë për Grant dhe i adreson të gjitha udhëzimet e dhëna nga USAID Compete.



**USAID Compete vlerëson APG-në dhe Buxhetin**

USAID Compete shqyrton dhe vlerëson Aplikacionin e Plotë për Grant kundrejt kritereve të vlerësimit dhe e njofton aplikuesi rreth rezultateve të APG-së.



**Nëse aplikacioni është i suksesshëm, USAID Compete dhe aplikuesi lidhin marrëveshjen e grantit**

USAID Compete lidhë marrëveshje të grantit me aplikuesin e suksesshëm.



**Realizimi i aktivitetit të grantit**

Përfituesi i grantit nis realizimin e aktiviteteve të grantit sipas marrëveshjes së grantit. USAID Compete monitoron arritjen e caqeve të grantit dhe rezultatet dhe i lëshon disbursimet e grantit kundrejt arritjes së suksesshme të caqeve dhe rezultateve.



**Përfundimi/mbyllja e grantit**

Pas arritjes së suksesshme të të gjitha caqeve dhe të rezultateve të pritura sipas marrëveshjes së grantit, USAID Compete vërteton që granti është realizuar me sukses.

1. Administrimi i Granteve

Sipas 2 KRrF 200, nënpjesa E dhe 2 KRrF 700.13, është politikë e USAID-it që të mos e lejojë profitin në kuadër të instrumenteve të asistencës. Megjithatë, të gjitha shpenzimet e arsyeshme, të alokueshme dhe të lejueshme, si direkte, ashtu edhe indirekte, që lidhen me aktivitetin e grantit dhe janë në përputhje me standardet e zbatueshme të shpenzimeve (2 KRrF 200, nënpjesa E për organizatat jofitimprurëse dhe institucionet arsimore, dhe Rregullorja Federale për Blerjet (RrFB), pjesa 31.2 për organizatat fitimprurëse), mund të paguhen në kuadër të grantit.

Çdo dhënie e grantit pastaj do t'u nënshtrohet afateve dhe kushteve të Kontratës Kryesore për USAID Compete Activity.

1. Shtojcat
2. Vërtetimet, Garancitë dhe Deklaratat e Tjera të Ofertuesve
3. Formati i Shprehjes së Interesit
4. Aplikimi i Plotë për Grant[[2]](#footnote-2)

1. Gjatë gjithë rrjedhës së aplikimit të prezantuar këtu, USAID Compete mund të angazhohet në bashkëkrijim me aplikues potencialë, në pajtueshmëri me pjesën 15 dhe siç shpjegohet aty. [↑](#footnote-ref-1)
2. Shtojca C përbëhet nga formulari i aplikimit të plotë për grant (formati në Word) dhe formulari i buxhetit (formati në Excel). [↑](#footnote-ref-2)